ELEKTROS ENERGIJOS PIRKIMO-PARDAVIMO ir paslaugų teikimo SUTARTIS su VERSLO klientu

bendrosios sąlygos

1. Sutarties Bendrosiose sąlygose yra nurodytos Sutarties sudarymo, galiojimo ir nutraukimo sąlygos, elektros energijos tiekimo tvarka ir nutraukimo sąlygos, *Tiekėj*o, *Kliento* ir elektros skirstomųjų tinklų operatoriaus (toliau – *Operatorius*), prie kurio skirstomojo tinklo prijungti *Kliento* elektros įrenginiai, pareigos, teisės ir atsakomybė, elektros kainos ir kiekio nustatymas, *Kliento* atsiskaitymas už elektros energiją ir suteiktas paslaugas, skundų ar prašymų nagrinėjimas ir ginčų sprendimas.
2. Sutartyje *Klientas* ir *Tiekėjas* kartu vadinami šalimis, o kiekvienas atskirai – šalimi.
3. Sutartis yra tipinė, viešai skelbiama *Tiekėjo* interneto svetainėje.
4. *Klientui* sudarius šią Sutartį su *Tiekėju,* atskira sutartis su *Operatoriumi* nesudaroma, tačiau *Operatorius* lieka atsakingas už skirstomojo tinklo valdymą, eksploatavimą, elektros energijos apskaitos prietaisus (šį sąvoka apima skaitiklį ir kitus apskaitos schemos elementus), o *Klientas* privalo sudaryti sąlygas ir netrukdyti *Operatoriui* vykdyti jam teisės aktais nustatytų pareigų
5. Sutarties Šalims yra žinoma, kad elektros energijos pirkimo-pardavimo ir persiuntimo santykius, be šios Sutarties, taip pat reglamentuoja Lietuvos Respublikos elektros energetikos įstatymas (toliau – EEĮ), Elektros energijos tiekimo ir naudojimo taisyklės (toliau – EETNT), Atsinaujinančių išteklių energetikos įstatymas bei kiti teisės aktai.
6. Elektros tinklo nuosavybės riba tarp *Operatoriaus* ir *Kliento* nurodoma elektros tinklų nuosavybės ribų akte arba Sutartyje. Tuo atveju, kai elektros tinklo nuosavybės ribų aktas nesudarytas ir (ar) *Operatoriaus* ir *Kliento* sudarytoje Sutartyje elektros tinklo nuosavybės riba nenustatyta, laikoma, kad elektros energijos pirkimo pardavimo vieta nustatyta taip, kaip nurodyta EETNT 11 ir 12 punktuose.
7. Sutartyje vartojama sąvoka „*Klientas*“ atitinka „elektros energijos vartotojo“ bei „gaminančio vartotojo“ sąvokas, vartojamas EEĮ, Atsinaujinančių išteklių energetikos įstatyme, EETNT ir kituose teisės aktuose, kartu su visomis iš to kylančiomis teisėmis bei pareigomis.
8. Sutarties Specialiosios sąlygos įsigalioja *Klientui* jas pasirašius. Tuo atveju, jei *Klientas* nepasirašo Sutarties Specialiųjų sąlygų, bet apmoka už suvartotą elektros energiją objektuose, nurodytuose Sutarties Specialiųjų sąlygų 1 Priede, pirmą PVM sąskaitą faktūrą, laikoma, kad *Klientas* sutinka su Sutarties Specialiosiomis ir Bendrosiomis sąlygomis, ir Sutartis yra pasirašyta.

I. SUTARTIES SUDARYMAS IR GALIOJIMAS

1. *Klientas*, sudarydamas Sutartį su *Tiekėju,* supažindinamas su Sutarties pasirašymo dieną galiojančiais *Tiekėjo* interneto svetainėje viešai skelbiamais elektros energijos tarifais (kainomis) bei Sutarties sąlygomis (*Tiekėjas* informaciją viešai skelbia savo interneto svetainėje).
2. Jei Sutarties sudarymo dieną *Kliento* objektas yra prijungtas prie elektros tinklų ir Sutartyje nenurodoma kita jos įsigaliojimo data, Sutartis įsigalioja nuo jos sudarymo dienos. Jei Sutartis sudaroma iki *Kliento* objekto prijungimo prie elektros tinklų dienos ir *Klientas* iki *Kliento* objekto prijungimo prie elektros tinklų dienos nepasirenka nepriklausomo elektros energijos tiekėjo, Sutartis įsigalioja nuo *Kliento* objekto prijungimo prie elektros tinklų dienos. Jei Sutartis sudaroma iki *Kliento* objekto prijungimo prie elektros tinklų dienos ir *Klientas* iki *Kliento* objekto prijungimo prie elektros tinklų dienos pasirenka nepriklausomą elektros energijos tiekėją su kuriuo sudaro elektros energijos pirkimo-pardavimo sutartį, bei apie tai informuoja *Tiekėją*, ši Sutartis neįsigalioja ir netenka galios nuo jos sudarymo momento. Sutartis su *Klientu* sudaroma Sutarties Specialiosiose sąlygose nurodytam terminui.

**II. ELEKTROS TIEKIMO IR NUTRAUKIMO SĄLYGOS**

1. Elektros energijos tiekimas *Klientui* gali būti apribotas, kai *Klientas* per nustatytą terminą nepilnai atsiskaito už patiektą elektros energiją, nevykdo kitų esminių Sutartyje numatytų *Kliento* pareigų, kurių nevykdymas gali sukelti žalą ar žalos atsiradimo grėsmę *Klientui*, tretiesiems asmenims ar šių asmenų turtui ir/ar teisėtiems interesams, bei kitais Lietuvos Respublikos energetikos įstatymo, EEĮ, EETNT ir kitų teisės aktų nustatytais atvejais ir tvarka.
2. Jei elektros energijos tiekimas buvo nutrauktas dėl neapmokėtų skolų ar kitais teisės aktuose numatytais pagrindais, elektros energijos tiekimas atnaujinamas, kai *Klientas* sumoka įsiskolinimą už elektros energiją ir suteiktas paslaugas bei apmoka *Operatoriui* ar *Tiekėjui* elektros energijos tiekimo nutraukimo ir atnaujinimo bei kitas su tuo susijusias išlaidas *Operatoriaus* nustatytais ir su Valstybine energetikos reguliavimo taryba (toliau – Taryba) suderintais įkainiais.

**III. ELEKTROS ENERGIJOS KAINOS IR KIEKIO NUSTATYMAS**

1. Už iš tinklo suvartotą elektros energiją, suteiktas elektros energijos persiuntimo ir (ar) naudojimosi tinklais paslaugas, taip pat už kitas su elektros energijos tiekimu ir persiuntimu susijusias paslaugas *Klientas* atsiskaito su *Tiekėju* teisės aktų nustatyta tvarka apskaičiuotomis ir/ar viešai paskelbtomis kainomis bei tarifais (atvejai, kai *Tiekėjo* kainos ir tarifai turi būti skelbiami viešai, yra nustatyti teisės aktais). Pakeitus elektros energijos kainas, naujoji elektros energijos kaina įsigalioja ir tampa privaloma Sutarties Šalims nuo teisės aktuose nurodytos datos.
2. Patiektos į tinklą ir (ar) suvartotos iš tinklo elektros energijos kiekis nustatomas pagal elektros energijos apskaitos prietaisų rodmenis, o jei to padaryti neįmanoma – teisės aktų nustatytais būdais. Laikoma, kad pagal elektros energijos apskaitos prietaisų rodmenis nustatyti suvartotos elektros energijos kiekio neįmanoma, kai sugenda ar sugadinami elektros energijos apskaitos prietaisai, nutraukiamos ar kitaip pažeidžiamos plombos, pažeidžiamos kitos susijusios su elektros energijos apskaita plombuojamos vietos (nepriklausomai nuo to, kas atliko šiuos aukščiau išvardintus veiksmus), elektros energijos apskaitos prietaisų dingimo bei kitais teisės aktų nustatytais atvejais.

**IV. ATSISKAITYMAS UŽ ELEKTROS ENERGIJĄ, ELEKTROS ENERGIJOS PERSIUNTIMO IR KITAS SU TUO SUSIJUSIAS PASLAUGAS**

1. *Kliento* patiektos į tinklą ir suvartotos iš tinklo elektros energijos kiekis nustatomas pagal elektros energijos apskaitos prietaisų rodmenis. *Klientas* neprivalo pateikti objektų elektros energijos apskaitos prietaisų rodmenų, jei jis susitarė su *Tiekėju*, kad elektros energijos kiekius šiuose objektuose nuskaito *Operatorius* automatizuotų sistemų pagalba ar kiekis nustatomas pagal vidutinį mėnesio suvartojimą.
2. *Tiekėjas* pateikia *Klientui* apmokėjimo dokumentą, vadovaudamasis šioje Sutartyje nustatytais pateiktos ir (ar) atgautos elektros energijos kiekio apskaičiavimo būdais arba *Kliento* pažymoje deklaruotais, nuskaitytais nuotoliniu būdu ar *Operatoriaus* nurašytais elektros energijos apskaitos prietaisų rodmenimis. Jei pažymoje deklaruoti ir nuotoliniu būdu nuskaityti ar *Operatoriaus* nurašyti rodmenys skiriasi, apmokėjimo dokumentas išrašomas pagal nuotoliniu būdu nuskaitytus ar *Operatoriaus* nurašytus elektros energijos apskaitos prietaisų rodmenis.
3. Tuo atveju, kai elektros energijos apskaitos prietaisų įrengimo vieta nesutampa su elektros tinklo nuosavybės riba, *Klientui* papildomai apskaičiuojamos nesutampančios dalies elektros persiuntimo paslaugos sąnaudos. Elektros energijos sąnaudos, susidarančios elektros tinkluose, kituose įrenginiuose ir prietaisuose, esančiuose nuo elektros energijos tiekimo vietos iki elektros apskaitos prietaisų įrengimo vietos, pridedamos/atimamos (priklausomai nuo elektros tinklo tarp persiuntimo vietos ir elektros energijos apskaitos prietaisų įrengimo vietos nuosavybės) prie/iš elektros apskaitos prietaisais nustatyto iš tinklo suvartotos elektros energijos kiekio. Elektros energijos sąnaudos, suderinus nesutampančios elektros tinklo dalies duomenis su *Klientu*, apskaičiuojamos pagal *Operatoriaus* patvirtintą metodiką ir Sutarties specialiųjų sąlygų 2 Priede (Elektros energijos tiekimo sąlygų ir elektros tinklų nuosavybės ribų nustatymo aktas) pateiktais duomenimis elektros sąnaudų skaičiavimui.
4. Iš tinklo suvartotos elektros energijos kiekis objektuose, kai nėra įrengti elektros apskaitos prietaisai, nustatomas pagal objektuose įrengtų elektros imtuvų leistinąją naudoti galią ir darbo valandų kiekį, nurodytus Sutarties Specialiųjų sąlygų 2 Priede (Elektros energijos tiekimo sąlygų ir elektros tinklų nuosavybės ribų nustatymo aktas).
5. Jei *Kliento* objektas yra daugiabučio gyvenamojo namo/statinio patalpose, ir įmokas už bendroms šio daugiabučio namo/statinio reikmėms patiektą elektros energiją paskirsto *Tiekėjas*, įmokos suma įtraukiama į *Klientui* pateikiamą apmokėjimo dokumentą.
6. Už perskaičiuotą elektros energijos kiekį bei kitas su tuo susijusias paslaugas *Klientas* atsiskaito pagal išrašytą patikslintą apmokėjimo dokumentą arba kito ataskaitinio laikotarpio apmokėjimo dokumentą, kuriuose turi būti įvertinti nustatyti netikslumai.
7. Teisės aktais nustačius kitokius rodmenų deklaravimo bei atsiskaitymo terminus, taikomi teisės aktuose nustatyti terminai.
8. *Klientas* už per ataskaitinį laikotarpį iš tinklo suvartotą elektros energiją ir (ar) naudojimosi tinklais paslaugą, taip pat netesybas (delspinigius) turi sumokėti iki Sutarties Specialiosiose sąlygose nustatyto termino. Visi mokėjimai laikomi atlikti nuo pinigų įskaitymo į *Tiekėjo* banko sąskaitą dienos. *Kliento* mokėjimai už elektros energiją įskaitomi Lietuvos Respublikos civiliniame kodekse nustatytu eiliškumu: netesybos (delspinigiai), skola už praėjusio laikotarpio suvartotą elektros energiją ir suteiktą persiuntimo ir/ar naudojimosi tinklais paslaugą, einamieji mokėjimai už suvartotą elektros energiją ir suteiktą persiuntimo ir/ar naudojimosi tinklais paslaugą.
9. *Klientui* praleidus atsiskaitymo terminus ar pažeidus kitas Sutarties sąlygas, taip pat jei *Klientui* pradėtos bankroto, restruktūrizavimo ar likvidavimo procedūros ir (ar) yra kitų aplinkybių, leidžiančių pagrįstai manyti, kad *Klientas* nevykdys savo prievolių pagal sudarytą Sutartį, *Tiekėjas* turi teisę pareikalauti *Kliento* pateikti visų savo prievolių pagal Sutartį tinkamo įvykdymo užtikrinimo arba kitų atsiskaitymo garantijų (mokėti iš anksto (avansu), nustatyti trumpesnius ataskaitinius laikotarpius ir (ar) atsiskaitymo terminus, kt.).
10. Tuo atveju, jei dėl aukščiau išvardintų aplinkybių *Tiekėjas* pateikia *Klientui* reikalavimą atsiskaityti avansu, *Klientas* moka avansu už kitą ataskaitinį laikotarpį ne vėliau kaip likus 3 (trims) kalendorinėms dienoms iki naujo ataskaitinio laikotarpio pradžios. Išankstinio apmokėjimo dydis yra lygus praėjusio mėnesio įmokos už *Kliento* suvartotą elektros energiją dydžiui. Jei einamąjį mėnesį suvartotos elektros energijos kiekis yra didesnis už praėjusio mėnesio suvartotos elektros energijos kiekį, tai už viršijantį suvartotos elektros energijos kiekį *Klientas* sumoka Sutarties 22 punkte nustatyta tvarka. Jei einamąjį mėnesį suvartotos elektros energijos kiekis mažesnis už praėjusį mėnesį suvartotą elektros energijos kiekį, tai likusi išankstinio mokėjimo suma įskaitoma į kito mėnesio išankstinį apmokėjimą.
11. *Tiekėjas* ne vėliau kaip iki 6 poataskaitinio laikotarpio darbo dienos pateikia *Klientui* mokėjimo dokumentą už suvartotą elektros energiją ir kitas susijusias paslaugas pagal 16 punkte nurodytais būdais gautus elektros energijos apskaitos prietaisų rodmenis. *Tiekėjas* pateikia mokėjimo dokumentą *Klientui* vienu iš šių būdų: savitarnos svetainėje e.ignitis.lt, elektroniniu būdu, išsiunčia jį paštu paskutiniu *Kliento* pateiktu adresu ar kitu Šalių suderintu būdu.

**V. TIEKĖJO, KLIENTO IR OPERATORIAUS PAREIGOS, TEISĖS IR ATSAKOMYBĖ**

1. **Tiekėjas įsipareigoja:**
2. pagal Sutarties sąlygas tiekti *Klientui* elektros energiją;
3. tiesiogiai, suprantamai informuoti *Klientą* apie ketinimą pakeisti Sutarties sąlygas ir iš to atsirandančią *Kliento* teisę nutraukti Sutartį ir teisę nesutikti pakeisti galiojančios Sutarties sąlygų;
4. teikti *Klientui* informaciją interneto svetainėje e.ignitis.lt, vizitų metu klientų aptarnavimo centruose apie efektyvų elektros energijos vartojimą, *Tiekėjo* teikiamas paslaugas, paslaugų teikimo sąlygas, paslaugų ir elektros energijos kainas bei tarifus, numatomus Sutarties pakeitimus ir kitą teisės aktuose bei Sutartyje nustatytą informaciją;
5. pasiūlyti *Klientui* pasirinkti kelis apmokėjimo už suvartotą elektros energiją ir suteiktas paslaugas būdus;
6. teisės aktų numatytais terminais informuoti *Klientą* apie numatomą elektros energijos tiekimo apribojimą ar nutraukimą *Tiekėjo* iniciatyva;
7. pranešti *Klientui* apie tarifų (kainų) ir kitų mokėjimų pasikeitimą raštu ar kitais būdais suprantamai ir ne vėliau kaip likus vienam ataskaitiniam laikotarpiui iki naujų tarifų (kainų) ir kitų mokėjimų įsigaliojimo;
8. atlyginti *Klientui* tiesioginius nuostolius, kai *Tiekėjas* nevykdo Sutartyje ir kituose teisės aktuose nustatytų reikalavimų;
9. *Tiekėjas* gali teikti informaciją *Klientui* apie jo atsiskaitymus už suvartotą elektros energiją telefonu ar elektroniniu būdu, kai asmuo yra tinkamai identifikuojamas;
10. vykdyti kitas įstatymuose nustatytas pareigas
11. **Tiekėjas turi šias teises:**
    1. iš *Kliento* gauti elektros energijos apskaitos prietaiso rodmenis ar kitą informaciją, reikalingą jo pareigoms ir funkcijoms, nustatytoms teisės aktuose, atlikti;
    2. sustabdyti savo prievolių vykdymą, taip pat nutraukti ar apriboti elektros energijos tiekimą ar persiuntimą EETNT bei kituose teisės aktuose nustatytais atvejais ir tvarka;
    3. reikalauti iš *Kliento* apmokėti už neeilinį elektros energijos apskaitos prietaiso rodmenų patikrinimą, kai *Klientas* Sutartyje ar teisės aktuose nustatyta tvarka nedeklaruoja elektros energijos apskaitos prietaiso rodmenų;
    4. tvarkyti *Kliento* asmens duomenis:

27.4.1.Sutarties sudarymo, vykdymo ir nutraukimo tikslu;

27.4.2.įsiskolinimo valdymo, administravimo ir išieškojimo tikslais, *Tiekėjas* turi teisę Lietuvos Respublikos asmens duomenų teisinės apsaugos įstatyme nustatyta tvarka Sutartyje nurodytus ir iš Sutarties kylančius asmens duomenis (įskaitant duomenis apie įsiskolinimo dydį ir Sutarties vykdymą) perduoti tretiesiems asmenims, įtraukti į asmenų skolų registrus, skelbti viešai (išskyrus viešą asmens kodo skelbimą). *Klientas* privalo padengti visas su skolos išieškojimu susijusias *Tiekėjo* išlaidas. *Tiekėjas* taip pat turi teisę perleisti visą piniginį reikalavimą ar jo dalį, nepažeidžiant *Kliento* teisių ir labiau nesuvaržant jo prievolių.

27.4.3.*Tiekėjas* taip pat turi teisę rinkti asmens duomenis skolos išieškojimo, Sutarties sudarymo ir vykdymo tikslais iš VĮ „Registrų centras“, Gyventojų registro ir kitų valstybės tvarkomų duomenų bazių ir registrų;

* 1. *Klientui* skirtus pranešimus gali skelbti viešai (vietos ar centrinėje spaudoje, per radiją ar kitaip per visuomenės informavimo priemones), taip pat informacija gali būti pranešama *Klientui* tiesiogiai raštu (paštu, per kurjerį, faksu), elektroniniu paštu, telefonu, savitarnos svetainėje e.ignitis.lt ir kitais būdais;
  2. kitas teisės aktuose nustatytas teises.

1. **Klientas įsipareigoja Tiekėjui:**
2. užpildyti *Tiekėjo* nustatytos formos pažymą, joje užrašydamas elektros energijos apskaitos prietaisų rodmenis, taip pat kitus pažymos duomenis ir pateikti *Tiekėjui* vienu iš nurodytų būdų: prisijungęs prie *Tiekėjo* savitarnos svetainės e.ignitis.lt, atvykęs į klientų aptarnavimo centrą ar kitu *Tiekėjo* nustatytu būdu. Ši nuostata netaikoma, jei *Kliento* objekte yra įrengta automatizuota apskaita.
3. sumokėti *Tiekėjui* už suvartotą elektros energiją elektros energiją, suteiktas elektros energijos persiuntimo ir (ar) naudojimosi tinklais paslaugas, taip pat už kitas su tuo susijusias paslaugas;
4. esant *Tiekėjo* prašymui, pateikti numatomus pirkti elektros energijos kiekius pagal *Tiekėjo* pateiktus laikotarpius ir *Tiekėjo* nustatytą formą;
5. informuoti *Tiekėją* Sutarties Specialiosiose sąlygose nurodytais kontaktais, jei daugiau kaip 3 mėnesius iš eilės (jeigu teisės aktai nenustato kito termino) elektros energija *Kliento* objekte nebus naudojama;
6. perleisdamas, išnuomodamas objektą arba nutraukdamas nuomos sutartį, Sutarties Specialiųjų sąlygų 1 Priede išvardintiems objektams, apie tai Sutarties Specialiosiose sąlygose nurodytais kontaktais informuoti *Tiekėją* ir pateikti prašymą nutraukti Sutartį tam objektui. Prašyme turi būti nurodyti objekto elektros apskaitos prietaisų rodmenys, patvirtinti *Kliento* bei naujojo savininko ar teisėto valdytojo (jei tokie yra) parašais, bei pateikti tinkamai įformintą objekto perleidimą ar objekto valdymo teisės netekimą patvirtinantį dokumentą.
7. pasirinkęs kitą nepriklausomą tiekėją ir nutraukdamas Sutartį, paskutinę Sutarties galiojimo dieną užfiksuoti elektros energijos apskaitos prietaisų rodmenis ir pateikti duomenis *Tiekėjui*;
8. raštuose, elektros energijos apskaitos prietaisų rodmenų pažymoje, mokėjimo pavedimuose ir kituose dokumentuose įrašyti šioje Sutartyje nurodytą *Kliento* kodą;
9. neatsiskaitęs už elektros energiją, jos tiekimo, naudojimosi tinklais ir/ar persiuntimo paslaugas Sutartyje nustatyta tvarka, sumokėti *Tiekėjui* 0,02 proc. dydžio delspinigius, skaičiuojamus nuo laiku nesumokėtos sumos už kiekvieną pradelstą kalendorinę dieną. *Klientas*, gavęs mokėjimo dokumentą, delspinigius privalo sumokėti kartu su po delspinigių priskaičiavimu mokama įmoka už suvartotą elektros energiją;
10. viršijęs nustatytą leistinąją naudoti galią, už viršytą galios dalį papildomai sumokėti *Tiekėjui* mokestį teisės aktų nustatyta tvarka. Mokestį *Klientas* privalo sumokėti pagal *Tiekėjo* pateiktą apmokėjimo dokumentą.
11. **Klientas įsipareigoja Operatoriui:**
    1. neviršyti Sutarties 1 Priede nurodytos objektų leistinosios naudoti ir (ar) leistinosios generuoti galios;
    2. nekeisti elektros energijos apskaitos prietaisų, elektros apskaitos ir atvado prijungimo schemų;
    3. leisti *Operatoriui* ar jo įgaliotiems asmenims (rangovams), pateikusiems tarnybinius pažymėjimus, matuoti naudojamą elektros galią, įtampos dydį, kontroliuoti kitus elektros energijos parametrus, kontroliuoti elektros energijos vartojimo režimą, įrengti, keisti, eksploatuoti elektros energijos apskaitos prietaisus bei elektros energijos energijos apskaitos schemų elementus, esančius *Kliento* patalpose ar teritorijoje, apžiūrėti jų plombas, nustatyti elektros energijos apskaitos prietaisų rodmenis teisės aktų nustatyta tvarka;
    4. leisti *Operatoriaus* ar organizacijos, prižiūrinčios *Operatoriaus* automatizuotą elektros energijos apskaitos sistemą, darbuotojams, pateikusiems pažymėjimus, atlikti automatizuotos elektros energijos apskaitos sistemos aparatinės įrangos būklės patikrinimą ir remontą;
    5. atsižvelgiant į suteiktą aprūpinimo elektros energija patikimumo kategoriją, turėti tinkamai įrengtas technines priemones, reikalingas technologiniams procesams saugiai sustabdyti ir galimiems nuostoliams išvengti ar maksimaliai juos sumažinti dėl galimo persiuntimo nutraukimo, apribojimo ar kitokio sutrikdymo, o pastarajam įvykus – imtis priemonių nuostoliams išvengti ar juos sumažinti, taip pat atitinkamai apsaugoti savo elektros tinklus, kitokius įrenginius ir prietaisus atitinkama apsauga. Elektros energijos persiuntimo nutraukimu laikomi tie atvejai, kai elektros energijos persiuntimas *Kliento* objektui nutraukiamas iš visų įrengtų elektros energiją *Kliento* objektui tiekiančių elektros linijų;
    6. užtikrinti tinkamą Sutarties Specialiųjų sąlygų 2 Priede (Elektros energijos tiekimo sąlygų ir elektros tinklų nuosavybės ribų nustatymo aktuose) jam priskirtų elektros tinklų, kitokių įrenginių ir prietaisų būklę ir jų eksploatavimo saugumą, laikytis *Operatoriaus* nustatyto elektros energijos naudojimo režimo, taip pat nedelsdamas pranešti *Operatoriui* apie avariją, gaisrą, elektros energijos apskaitos prietaisų bei elektros energijos apskaitos schemos elementų gedimus ar kitokius pažeidimus vartojant elektros energiją;
    7. kai tik paaiškėja, Sutartyje nurodytais kontaktiniais duomenimis, nedelsiant informuoti *Operatorių* apie visus elektros energijos apskaitos prietaisų ar elektros energijos apskaitos schemos elementų gedimus, su elektros apskaita susijusių plombuojamųjų vietų plombų pažeidimus ar nutraukimus, taip pat apie nepagrįstą esminį pagal elektros energijos apskaitos prietaisus elektros energijos suvartojimo sumažėjimą arba padidėjimą. Už elektros energijos apskaitos prietaisų, elektros energijos apskaitos schemose naudojamos įrangos ir įtaisų bei plombų, uždėtų EETNT nurodytose vietose, periodinį stebėjimą ir EETNT nustatytais atvejais *Operatoriaus* informavimą apie pastebėtus šių prietaisų, įrangos gedimus ir plombų pažeidimus atsako *Klientas.*
    8. Vykdyti kitas teisės aktuose nustatytas pareigas.
12. **Operatorius turi šias teises:** 
    1. iš *Kliento* gauti elektros energijos apskaitos prietaiso rodmenis ar kitą informaciją, reikalingą jo pareigoms ir funkcijoms, nustatytoms teisės aktuose, atlikti;
    2. eksploatuoti *Kliento* teritorijoje ar pastatuose esančius *Operatoriui* priklausančius elektros tinklus ir elektros įrenginius, taip pat nuo 8 iki 22 val. (*Klientui* sutikus – ir kitu laiku) *Operatoriaus* darbuotojai, pateikę tarnybinius pažymėjimus, gali matuoti naudojamą ir (ar) generuojamą elektros galią, įtampos dydį, kontroliuoti kitus elektros energijos parametrus, įrengti, keisti, eksploatuoti elektros energijos apskaitos prietaisus bei schemų elementus, esančius *Kliento* patalpose ar teritorijoje, apžiūrėti jų plombas, nustatyti elektros energijos apskaitos prietaisų rodmenis ir (ar) parametrus;
    3. *Klientui* skirtus pranešimus gali skelbti viešai (vietos ar centrinėje spaudoje, per radiją ar kitaip per visuomenės informavimo priemones), taip pat informacija gali būti pranešama *Klientui* tiesiogiai raštu (paštu, per kurjerį, faksu), elektroniniu paštu, telefonu, savitarnos svetainėje e.ignitis.lt ir kitais būdais;
    4. *Operatorius* turi teisę sustabdyti savo prievolių vykdymą, taip pat nutraukti ar apriboti elektros energijos tiekimą ar persiuntimą EETNT bei kituose teisės aktuose nustatytais atvejais ir tvarka;
    5. reikalauti iš *Kliento* apmokėti už teisės aktų reikalavimus atitinkančios elektros energijos apskaitos prietaiso pakeitimą, metrologinę patikrą, kai elektros energijos apskaitos prietaiso pakeitimas, patikra atlikta *Kliento* rašytiniu prašymu ir buvo nustatyta, kad elektros energijos apskaitos prietaisas veikia tinkamai ir atitinka jai nustatytus metrologinius reikalavimus;
    6. reikalauti atlyginti tiesioginius nuostolius ir žalą iš ją padariusių asmenų;
    7. kitas teisės aktuose nustatytas teises.
13. **Kliento teisės Tiekėjui:**
    1. gauti iš *Tiekėjo* aiškią informaciją apie Sutarties sudarymą ir jos sąlygas, *Tiekėjo* pavadinimą, buveinės adresą, įmonės kodą ir teisinę formą, teikiamas paslaugas ir jų teikimo sąlygas, elektros energijos tarifus (kainas) bei teikiamų paslaugų kainas, pranešimų apie tarifus (kainas) pateikimo būdus, ginčų nagrinėjimo tvarką;
    2. pasirinkti vieną iš kelių *Tiekėjo* pasiūlytų apmokėjimo už suvartotą elektros energiją ir suteiktas paslaugas būdų;
    3. nutraukti Sutartį, jei keičiamos Sutarties sąlygos ir jos *Klientui* yra nepriimtinos;
14. **Kliento teisės Operatoriui:**
    1. reikalauti *Operatoriaus*, kad būtų atlikta neeilinė elektros energijos apskaitos prietaiso priemonės patikra. *Klientas* sumoka patirtas patikros sąnaudas, jeigu buvo nustatyta, kad elektros energijos apskaitos prietaisas veikia tinkamai ir atitinka jai nustatytus metrologinius reikalavimus.
    2. reikalauti iš *Operatoriaus* atlyginti tiesioginius nuostolius, patirtus dėl nepersiųstos ir (ar) netinkamos kokybės elektros energijos.
15. **Tiekėjo, Kliento ir Operatoriaus atsakomybė**
16. *Klientas* privalo atlyginti *Operatoriui* padarytus nuostolius (žalą) už neteisėtą elektros energijos vartojimą teisės aktų nustatyta tvarka ir sąlygomis;
17. Nė viena Sutarties šalis neatsako už Sutarties nevykdymą, jei tas nevykdymas bus nenugalimos jėgos (force majeure) padarinys. Pasibaigus nenugalimai jėgai (force majeure), Sutarties šalis privalo nedelsdama įvykdyti įsipareigojimus, jeigu įmanoma juos įvykdyti, kurių nevykdė iki nenugalimos jėgos (force majeure), jeigu šalys nesusitarė kitaip

**VI. KITOS SUTARTIES SĄLYGOS**

1. Sutartis *Kliento* objekto, kuriam teikiama elektros energija, atžvilgiu pasibaigia *Klientui* pardavus ar kitaip perleidus tą objektą, taip pat netekus jo valdymo teisės (nutraukus nuomos, panaudos sutartis ir kt.), kai *Klientas* pateikia *Tiekėjui* tinkamai įformintą objekto perleidimą ar objekto valdymo teisės netekimą patvirtinantį dokumentą bei prašymą nutraukti Sutartį tam objektui, nurodant objekto elektros energijos apskaitos prietaisų rodmenis, patvirtintus *Kliento* bei naujojo objekto savininko ar teisėto valdytojo (jei tokie yra) parašu. Nuo šio momento *Operatorius* turi teisę nutraukti elektros energijos persiuntimą parduoto ar kitaip perleisto *Kliento* objekto atžvilgiu ir išmontuoti elektros energijos apskaitos prietaisus, elektros energijos apskaitos schemos elementus bei atvadą teisės aktų nustatyta tvarka.
2. Tuo atveju, kai Klientas perleidžia savo objektą su sumontuotu ar nutolusiu generavimo šaltiniu kitam asmeniui, už sukauptą kiekį nėra jam mokama, o į elektros tinklus pateiktos elektros energijos ir iš elektros tinklų suvartotos elektros energijos kiekių apskaita pradedama vykdyti nuo naujojo asmens (savininko) sutarties sudarymo datos.
3. *Klientas*, ketindamas pirkti elektros energiją iš kito tiekėjo, privalo apie tai raštu ar prisijungęs prie savitarnos svetainės e.ignitis.lt pranešti *Operatoriui* ne vėliau kaip prieš 3 savaites (teisės aktams nustačius kitus terminus – teisės aktuose nurodytu terminu) iki sutarties su kitu tiekėju sudarymo ar įsigaliojimo. Pranešime turi būti nurodyta visa reikalinga informacija: tiekėjo pakeitimo ir *Kliento* su tiekėju sudarytos sutarties įsigaliojimo ar pasibaigimo (nutraukimo) data, *Kliento* objektai, *Kliento* ir nepriklausomo tiekėjo rekvizitai, *Kliento* ir tiekėjo sudarytos sutarties galiojimo terminas (pranešime turi būti nurodoma sutarties galiojimo trukmė arba pateikiama informacija, kad sutartis neterminuota; tuo atveju, jei sutartis sudaroma su pratęsimo galimybe, šios sąlygos turi būti atskleistos pranešime). *Klientas* ir nepriklausomas tiekėjas gali pateikti *Operatoriui* bendrą pranešimą arba turi pateikti atskirus pranešimus.
4. Sutarties nutraukimas nepanaikina *Kliento* prievolės sumokėti už suvartotą elektros energiją, netesybas (delspinigius) bei kitus Sutartyje ar teisės aktuose numatytus mokėjimus, atlyginti nuostolius, atsiradusius dėl prievolių neįvykdymo ar netinkamo įvykdymo.
5. *Klientui* iki paskutinės ataskaitinio laikotarpio darbo dienos nepateikus elektros energijos apskaitos prietaisų rodmenų, *Tiekėjas* turi teisę 1 (pirmą) poataskaitinio laikotarpio darbo dieną išrašyti nustatytos formos apmokėjimo dokumentą pagal *Kliento* objektams per mėnesį tiekiamos elektros energijos vidutinį kiekį arba kreiptis į *Operatorių* dėl elektros energijos apskaitos prietaisų rodmenų užfiksavimo. Pastaruoju atveju *Klientas* sumoka *Tiekėjui* už inicijuotą kiekvieno objekto elektros energijos apskaitos prietaisų rodmenų nurašymo paslaugą pagal *Tiekėjo* pateiktą apmokėjimo dokumentą.
6. Elektros energijos apskaitos prietaisai ir žemos įtampos įrenginiuose įrengti srovės matavimo transformatoriai yra *Operatoriaus* nuosavybė. Elektros energijos apskaitos skydas (-ai) ir kita elektros energijos apskaitos schemoje (-se) įrengta įranga (bandymo gnybtynai, srovės, išskyrus įrengtus žemos įtampos įrenginiuose, ir įtampos matavimo transformatoriai, sujungimo laidininkai, apskaitos schemos elementų apdangalai ir pan.) nuosavybės teise priklauso tam, kieno įrenginiuose yra elektros energijos apskaitos įrengimo taškas, nurodytas Sutarties Specialiųjų sąlygų 2 Priede (Elektros energijos tiekimo sąlygų ir elektros tinklų nuosavybės ribų nustatymo aktas).
7. Sutarties nuostatos, reglamentuojančios elektros energijos apskaitos prietaisų rodmenų deklaravimą netaikomos, jei *Klientas* vartoja elektros energiją tik daugiabučio gyvenamojo namo/statinio patalpų bendroms reikmėms.
8. Sutartis gali būti pakeista, papildyta tik raštišku šalių susitarimu. Siūlymai pakeisti, papildyti pasirašytą Sutartį nenutraukia jos galiojimo. Elektros energijos tiekimo ir naudojimo sąlygos, nustatytos Sutarties Specialiųjų sąlygų 2 Priede, gali būti pakeistos Šalių raštišku susitarimu.
9. Sutartis gali būti nutraukta raštišku Sutarties šalių susitarimu, taip pat bet kuri šalis turi teisę vienašališkai nutraukti Sutartį prieš 30 (trisdešimt) kalendorinių dienų raštu pranešusi kitai šaliai. Sutartis taip pat gali būti nutraukta Lietuvos Respublikos civiliniame kodekse bei kituose teisės aktuose nustatyta tvarka.
10. Tuo atveju, jei *Klientas* perleidęs objektą vengia ar dėl kitų priežasčių nenutraukia Sutarties, Sutartis gali būti nutraukta naujojo savininko prašymu be atskiro pranešimo *Klientui*.
11. *Klientas* subsidariai atsako už perleidusio objektą asmens prievolės atsiskaityti su *Tiekėju* už suvartotą elektros energiją ir su tuo susijusias paslaugas įvykdymą. Tuo atveju, jei *Klientas* objektą perleidžia kito asmens nuosavybėn, tačiau *Klientas* nustatyta tvarka nenutraukia sudarytos Sutarties, o naujasis objekto savininkas savo vardu su *Tiekėju* nesudaro naujos Sutarties, *Klientas* iki naujos Sutarties sudarymo atsako už prievolės atsiskaityti su *Tiekėju* įvykdymą.
12. Ginčai tarp *Kliento* ir *Tiekėjo* sprendžiami tarpusavio susitarimu. Nepavykus ginčų išspręsti tarpusavio susitarimu, *Kliento* ir *Tiekėjo* ginčus Energetikos įstatymo 34 straipsnyje nustatyta ne teismo tvarka nagrinėja Taryba. Taryba nagrinėja ginčus dėl energetikos objektų, įrenginių ir apskaitos priemonių naudojimo, energijos tiekimo nutraukimo, sustabdymo ar ribojimo, energijos taupymo paslaugų teikimo, dėl energetikos įmonių veiklos ar neveikimo tiekiant, skirstant, perduodant, laikant energiją, dėl prisijungimo, apmokėjimo už suvartotą energiją ar paslaugas, valstybės reguliuojamų kainų ir (ar) tarifų taikymo, dėl energijos ir energijos išteklių tiekimo srautų balansavimo, taip pat kitus vartotojų ir energetikos įmonių ginčus energetikos srityje.
13. Visi priedai yra neatskiriamos Sutarties dalys. Ši Sutartis surašoma dviem vienodą juridinę galią turinčiais egzemplioriais – po vieną kiekvienai Sutarties šaliai.
14. Įsigaliojus Sutarčiai netenka galios visos ankstesnės sutartys, pasirašytos tarp *Tiekėjo* ir *Kliento* dėl elektros energijos tiekimo Sutarties Specialiųjų sąlygų 1 Priede numatytiems objektams.
15. Už Sutarties ar kitų teisės aktų reikalavimų nevykdymą ar netinkamą vykdymą Sutarties šalys atsako Lietuvos Respublikos teisės aktų nustatyta tvarka.